Diari Oficial de la Generalitat Valenciana


Sumari del DOGV 9210, del 08-11-2021 (2021/10743)

RESOLUCIÓ de 19 d'octubre de 2021, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de Casinos i Llíria.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9210

Data del DOGV
:   08-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10686


Data del document
:   19-10-2021

Organisme emissor
:   Institut Cartogràfic Valencià

Tipus de document
:   Resolució

Descriptors 

:   * Institut Cartogràfic Valencià

RESOLUCIÓ de 19 d'octubre de 2021, del director de l'Institut Cartogràfic Valencià, per la qual s'aprova la millora en la precisió geomètrica de la línia límit entre els municipis de Casinos i Llíria. [2021/10984]  
Vist l'expedient corresponent a les actuacions de millora geomètrica, s'exposen els següents  
  
Fets  
L'Institut Cartogràfic Valencià (d'ara en avant ICV) comunica, amb data 12 de març de 2018, a l'Ajuntament de Llíria (2018/S11323) i a l'Ajuntament de Villar del Arzobispo (2018/S11373), i a l'Ajuntament de Casinos amb data de 22 de juny de 2018 (2018/S31581), que en aqueixa anualitat està previst dur a terme la planificació dels treballs per a la millora geomètrica de la línia, els informa sobre la naturalesa dels treballs i els hi demana col·laboració.  
Amb data de 17 de juliol de 2018, l'ICV comunica a l'Ajuntament de Llíria (2018/S35088), a l'Ajuntament de Casinos (2018/S35084) i a l'Ajuntament de Villar del Arzobispo (2018/S35098) l'inici dels treballs d'execució en camp i els informa sobre les empreses adjudicatàries que realitzaran el treball dirigit per l'ICV.  
Amb data de 15 de novembre de 2018, conclouen els treballs d'execució i control de qualitat de la millora geomètrica de la línia entre els municipis de Casinos i Llíria, situats a la província de València, per part de l'ICV.  
  
Fonaments de dret  
Primer. És funció de l'ICV, d'acord amb la lletra i de l'article 4.2 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià, l'elaboració i el manteniment del mapa municipal, que consisteix, d'acord amb l'article 41.1 de la mateixa llei, en la recuperació de les línies límit de tots els municipis de la Comunitat Valenciana. En aquest sentit, l'article 4.2.i també estableix que és funció de l'ICV l'impuls dels treballs de millora geomètrica de les línies que delimiten els termes municipals de la Comunitat Valenciana.  
Segon. Atés el caràcter exclusivament tècnic de la millora geomètrica de les línies de terme, l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià estableix que l'ICV en planificarà anualment els treballs i els executarà, prèvia comunicació als ajuntaments beneficiats i, una vegada conclosos els treballs de millora geomètrica, s'informarà de les geometries actualitzades als ajuntaments afectats.  
Tercer. Així, el segon paràgraf de l'article 43.3 de la Llei 2/2020, de 2 de desembre, de la Generalitat, de la informació geogràfica i de l'Institut Cartogràfic Valencià estableix que les geometries millorades reflectiran fidelment la descripció de les línies de terme contingudes en les actes de delimitació originals aprovades en el seu moment pels plens dels ajuntaments implicats i la millora geomètrica en cap cas suposarà una alteració de la línia de terme.  
Vists els fonaments de dret assenyalats, resolc:  
  
Primer  
Aprovar la millora en la precisió geomètrica de la línia límit entre els municipis de Casinos i Llíria, situats a la província de València, i mantindre íntegrament allò convingut en l'acta de delimitació municipal original alçada per l'Institut Geogràfic i Estadístic/ Institut Geogràfic Nacional de 1906 entre els citats termes municipals.  
Els mollons que delimiten els termes municipals resultat de la millora geomètrica executada s'inclouen en el següent llistat. La denominació establida per a cada punt és correlativa (M1,M2,...) en el sentit d'avanç de la línia, en aquest cas de nord-oest cap al sud-est, continua cap al nord-est, a continuació continua cap al nord-oest i finalment, cap al sud-oest i, quan s'hi precisa, s'hi indica el nombre de termes municipals adjacents (M3T). Les coordenades dels punts es proporcionen en el sistema geodèsic de referència ETRS89, projecció cartogràfica UTM, fus 30. La forma d'unió entre dos mollons consecutius se n'especifica en el camp d'observacions.  
En els casos en què la geometria que defineix la línia límit entre mollons consecutius no és la línia recta, sinó que, normalment, es correspon amb un element geogràfic: riu, barranc, rambla, divisòria, camí, etc., es proporcionen les coordenades dels punts d'inflexió de la línia límit que separen els mollons definits en el llistat anterior. Els punts d'inflexió es denominen de manera correlativa amb el prefix del molló precedent (M1-1, M1-2,...).  
  
NOM X ETRS89 UTM FUS 30 (m) Y ETRS89 UTM FUS 30 (m)  
TRAM ENTRE MOLLÓ 4 I 5  
Z6-9 207311,314 7889639,234  
V8-5 688366,069 8398963,907  
N9-2 798682,789 5175217,588  
N1-5 158975,025 7458898,395  
Z2-2 646633,216 3319041,990  
O4-1 356945,721 6802890,829  
W4-2 762153,163 8085051,720  
  
  
  
Segon  
Acordar la publicació d'aquesta resolució en el Diari Oficial de la Generalitat Valenciana, i la seua posterior notificació als ajuntaments de Casinos i de Llíria, a la Diputació Provincial de València, a la Direcció General d'Administració Local, a l'Institut Geogràfic Nacional i al Registre d'Entitats Locals del Ministeri de Política Territorial.  
  
Contra aquesta resolució, que posa fi a la via administrativa, es podrà interposar un recurs de reposició, amb caràcter potestatiu, davant de la Conselleria de Política Territorial, Obres Públiques i Mobilitat, en el termini d'un mes comptador des del sendemà de la recepció de la notificació o des de la publicació en el Diari Oficial de la Generalitat Valenciana, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, s'hi podrà interposar un recurs davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació en el Diari Oficial de la Generalitat Valenciana, d'acord amb el que es preveu en la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 d'octubre de 2021.- El director de l'Institut Cartogràfic Valencià: Xavier Navarro i Garcia.